Rikunarita-ORG/Wikinium huggingface dataset:
# భారతదేశపు జిల్లా

"భారతదేశంలోని రాష్ట్రాలు, కేంద్రపాలిత ప్రాంతాలు", పట్టిక ప్రకారం సంఖ్యలు ఇవ్వబడ్డాయి.
**జిల్లా** భారతదేశంలో రాష్ట్రం తరువాత స్థాయి పాలనా విభాగం. ప్రతి రాష్ట్రాన్ని పరిపాలనా సౌలభ్యం కొరకు కొన్ని జిల్లాలుగా విభజించారు. ప్రతి జిల్లాకు ఒక ఐ.ఏ.యస్. అధికారి కలెక్టర్ గా ఉంటాడు. 2001 లో దేశం లోని జిల్లాల సంఖ్య 593 కాగా 2011 లో 640 కి పెరిగింది. ఏప్రిల్ 2022 నాటికి, దేశంలో 773 జిల్లాలున్నాయి.

## విశేషాలు

* ఉమ్మడి అనంతపురం జిల్లా కంటే వైశాల్యంలో చిన్న దేశాలు: మాల్టా, గ్రెనెడా, ఆండొర్రా, బహ్రైన్, బ్రూనే, కేప్వర్ద్, సైప్రస్, డొమినికా, ఫిజీ, గాంబియా, జమైకా, కువైట్, లెబనాన్, లక్సెంబర్గ్, మారిషస్,, పోర్టోరికో, కతార్, సీషెల్స్, సింగపూర్, స్వాజీలాండ్, టాంగో.ట్రినిడాడ్, టుబాగో, వనౌటు.
* పార్లమెంటు స్థానాల కంటే జిల్లాల సంఖ్య ఎక్కువగా ఉన్న రాష్ట్రాలు (19, కేంద్ర పాలిత ప్రాంతాలు (4) : అరుణాచల్ ప్రదేశ్, అసోం, చత్తీస్ గఢ్, హర్యానా, హిమాచల్ ప్రదేశ్, జమ్ము కాశ్మీర్, ఝార్ఖండ్, కర్నాటక, మధ్యప్రదేశ్, మణిపూర్, మేఘాలయ, మిజోరం, నాగాలాండ్, ఒడిషా, పంజాబ్, రాజస్తాన్, సిక్కిం, త్రిపుర, ఉత్తరాఖండ్, అండమాన్ నికోబార్ దీవులు, డామన్ డయ్యు, పుదుచ్చేరి, ఢిల్లీ.
* జిల్లాల సంఖ్య అసలు పెరగని రాష్ట్రాలు (6) : బీహార్, హిమాచల్ ప్రదేశ్, కేరళ, సిక్కిం,

## ఇవీ చూడండి

* భారతదేశ జిల్లాల జాబితా
* ఆంధ్రప్రదేశ్ జిల్లాలు
* తెలంగాణ జిల్లాలు

## మూలాలు

## వెలుపలి లంకెలు
# పరిపాలనా కేంద్రం

టిక్కురిల పట్టణపు పరిపాలనా కేంద్రం
పరిపాలనా కేంద్రం, అనేది పరిపాలన సాగించే కార్యాలయం ఉన్న ప్రదేశం.దీనిని ప్రధాన కేంద్రం అని కూడా వ్యవహరిస్తారు. ప్రాంతీయ పరిపాలన లేదా స్థానిక ప్రభుత్వం, జిల్లా పరిపాలన, రాష్ట పరిపాలన, దేశపరిపాలన, లేదా ఇతర సంస్థల నిర్వహణ ఎక్కడనుండైతే నిర్వహిస్తారో, లేదా సాగిస్తారో ఆ ప్రదేశాన్ని పరిపాలనా కేంద్రం అని అంటారు.ఇది ఒక్క ప్రభుత్వాల విషయంలోనే కాదు, అన్ని రకాల ప్రభుత్వరంగ, ప్రవేటురంగ సంస్థల అన్నిటికి వర్తిస్తుంది. సహజంగా ప్రభుత్వాల విషయంలో స్థానిక ప్రభుత్వ పరిపాలనకు అనగా గ్రామ పంచాయితీ, మండల పరిషత్తులకు గ్రామాలు, లేదా ఒకరకమైన పట్టణాలు పరిపాలనా కేంద్రాలుగా ఉంటాయి.జిల్లా పరిపాలన నిర్వహించే జిల్లా కలెక్టరు, ఇతర జిల్లా కార్యాలయాలు పట్టణాలు, నగరాలు పరిపాలనా కేంద్రాలుగా ఉంటాయి. రాష్టాలకు నగరపాలక సంస్థ, మహా నగరపాలక సంస్థ హోదాతోఉన్న పెద్ద నగరాలు పరిపాలనా కేంద్రాలుగా ఉంటాయి. క్లుప్తంగా దీనికి నిర్వచనం చెప్పాలంటే, పరిపాలనకు సంబందించిన అన్ని శాఖల కార్యాలయాలు ఉన్న ప్రదేశాన్ని కూడా పరిపాలనా కేంద్రం **అని** నిర్వచిస్తారు. ఇంకో సందర్బంలో వీటిని ప్రధాన కార్యాలయం లేదా *హెడ్‌క్వార్టర్* అని వ్యవహరిస్తారు. రాష్ట్ర, దేశపరిపాలన సాగించే ప్రాంతాన్ని రాజధాని అని అంటారు. వీటికి చట్టంలో వెసులుబాటు ఉంటుంది.

## నిర్వచనం

**పరిపాలనా కేంద్రం:** ప్రాంతీయ పరిపాలన లేదా స్థానిక ప్రభుత్వం, లేదా కౌంటీ పట్టణం లేదా కమ్యూన్ కేంద్ర పరిపాలనలో ఉన్న ప్రదేశం. రష్యాలో, ఈ పదం వివిధ స్థాయిల ప్రభుత్వ సంస్థల స్థానంగా పనిచేసే జనావాస ప్రాంతాలకు వర్తించబడుతుంది. ఈ నియమానికి మినహాయింపు రిపబ్లిక్లు. దీని కోసం "మూలధనం" అనే పదాన్ని ప్రభుత్వ స్థానాన్ని సూచించడానికి ఉపయోగిస్తారు. రష్యా రాజధాని "పరిపాలనా కేంద్రం" అనే పదం వర్తించని ఒక సంస్థ. ఇదే విధమైన అమరిక ఉక్రెయిన్‌లో ఉంది. యునైటెడ్ కింగ్‌డమ్‌లో ఇది ఒక స్థానిక అధికారక కేంద్రం.ఇది చారిత్రాత్మక కౌంటీ నుండి కౌంటీ పట్టణంతో విభిన్నంగా ఉంటుంది.

## మూలాలు

## వెలుపలి లంకెలు
# అడవినాభి

| *అడవి నాభి* |
| --- |
|  |
| *Gloriosa superba* |
| Scientific classification
 |
| Kingdom:
 | ప్లాంటే
 |
| (unranked):
 | పుష్పించే మొక్కలు
 |
| (unranked):
 | ఏకదళబీజాలు
 |
| Order:
 | Liliales
 |
| Family:
 | కోల్చికేసి
 |
| Genus:
 | గ్లోరియోసా
 |
| Species:
 | జి. సుపర్బా |
| Binomial name
 |
| గ్లోరియోసా సుపర్బా |
|  |
|
See text.

 |

**అడవి నాభి** గా పిలువబడే **గ్లోరియోసా సుపర్బా** (Gloriosa) పుష్పించే మొక్కలలో కోల్చికేసి కుటుంబానికి చెందిన ఔషధ మొక్క.

## ఇతర భాషలలో పేర్లు

సంస్కృతం : అగ్నిముఖి, హిందీ : కలిహిరీ, కన్నడ : అగ్నిశిఖ, మలయాళం : కన్ టాల్, తమిళం : అక్కిని చిలం, బెంగాలి : బిష, ఇంగ్లీష్ : గ్లోరీ లిల్లీ

## విస్తరణ

దేశంలోని అన్ని ప్రాంతాలలో పెరుగుతుంది.

వర్షాకాలంలో పూలు పూస్తుంది.

## మొక్క వర్ణన

ఉద్యానవనాలలో పెంచదగిన వార్షికపు మొక్క. ఇది ప్రక్కన ఉండే చెట్లను, మొక్కలను ఆధారంగా ప్రాకుతుంది. ఆకులు కాండానికి ఎదురుబదురుగా ఉంటాయి. ఆకు మొదలు భాగం అర్థ హృదయాకారంలో ఉండి బారుగా ఉంటుంది. ఆకుల చివరి కొసలు తీగలాగా ఉండి ప్రక్క మొక్కలను పట్టుకొనేందుకు అనుకూలంగా ఉంటుంది. ఈ మొక్క పువ్వులు అనేక రంగులతో ప్రత్యేకతతో కూడిన ఆకర్షణ కలిగి ఉంటాయి. ఈ పూవులు చెట్టు పైన కనీసం ఏడు రోజుల పాటూ ఉంటాయి. ఈ పూవులు పెద్దవిగా ఉండి వాటి ఆకర్షణ పత్రాలు సన్నగా పొడవుగా అగ్ని కీలలు వలె వంకెలు తిరిగి ఉంటాయి. వాటి పుప్పొడి కీలాగ్రాలు 13 సెంటీమీటర్ల బారుగా ఉంటాయి. ఆకర్షణ పత్రాలు పువ్వు తొడిమ వద్ద ఆకు పచ్చ రంగులో ఉండి, క్రమంగా పసుపుపచ్చ, కాషాయ రంగు, కొసలు పూర్తి ఎరుపు రంగులో ఉంటాయి. దీని వేర్లు 15 నుండి 30 సెంటి మీటర్ల బారున కారెట్ దుంపల వలె ఉండి కొసలు సన్నగా మొనదేలి ఉంటాయి. ఈ మొక్క కాండము 3 నుండి 6 మీటర్లు బారున గట్టి తీగలుగా పెరుగుతుంది.

## ఉపయోగపడే భాగాలు

వేరు భాగాలు.

## ఉపయోగాలు

ఉదర క్రిములను బైటకు కొట్టివేస్తుంది. భేది మందుగానూ, పురిటి నెప్పులను అధికం చేసేందుకు, లేదా గర్భస్రావానికి ఉపయోగపడుతుంది. దీర్ఘకాలిక వ్రణాలు, కుష్టు, శరీరపు మంటలు, పైల్స్, పొత్తి కడుపు నొప్పి, దురదలను తగ్గిస్తుంది. శరీరానికి బలవర్థకము, వీర్యవృద్ధికి దివ్యౌషధము. మలాశయములోని జిగురును హరింపజేస్తుంది. నరాల నొప్పులకు, చర్మ వ్యాధులకు పై పూతలకు ఉపయోగపడుతుంది. ఇది విషపూరితమైనది. అందుచేత ఇది తగు మోతాదులలో వైద్యుని సలహాపై వాడవలసిన ఔషధము.

## లక్షణాలు

* ఇది 3.5 నుండి 6 మీటర్లు పొడవుదాకా బలహీనంగా ప్రాకే మొక్క.
* ఆకుల చివర్లలో మెలి తిరిగి ప్రాకడానికి అనువుగా ఆధారాన్ని పట్టుకోవడానికి అనుకూలంగా ఉంటాయి.
* పుష్పాలు ఎరుపుతో కూడిన నారింజ రంగు, పసుపుతో కూడిన తెలుగు రంగులో ఉంటాయి.
* కాయలు సుమారు 7-8 సెం.మీ. పొడవును కలిగి 40-50 విత్తనాలను కలిగివుంటాయి. విత్తనాలు ఎరుపుతో కూడిన నారింజ రంగులో ఉంటాయి.

## ఉపయోగాలు

ఈ మొక్క విత్తనాలలో కోల్చిసిన్ అనే ఆల్కలాయిడ్ ఉంటుంది.

* దీనిని గౌటు వ్యాధిలో విరివిగా ఉపయోగిస్తారు.
* దుంపలను అల్సర్ల, పైల్స్, గనేరియా నివారణకు, గర్భస్రావానికి, పాము, తేలు కాటుకు ఉపయోగిస్తారు.

## ఇవి కూడా చూడండి

## బయటి లింకులు

* FOREST FLORA OF ఆంధ్ర ప్రదేశ్

## మూలాలు
# తాటి

| *తాటి* |
| --- |
|  |
| కంబోడియాలో తాటిచెట్లు.
 |
| Scientific classification
 |
| Kingdom:
 | ప్లాంటే
 |
| Division:
 | మాగ్నోలియోఫైటా
 |
| Class:
 | Liliopsida
 |
| Order:
 | Arecales
 |
| Family:
 | పామే
 |
| Genus:
 | బొరాసస్ లి.
 |
| జాతులు
 |
|
See text.

 |

**తాటి చెట్టు** పామే కుటుంబానికి చెందిన ఒక చెట్టు. దీనిలో ఆరు జాతులు ఆఫ్రికా, ఆసియా, న్యూగినియాలలో విస్తరించి ఉన్నాయి. ఇవి పొడవుగా 30 మీటర్ల ఎత్తు వరకు పెరుగుతాయి. ఆకులు హస్తాకారంలో 2-3 మీటర్ల పొడవు ఉంటాయి. తాటిచెట్టు వివిధ భాగాలు ఆంధ్రుల నిత్యజీవితంలో చాలా రకాలుగా ఉపయోగపడుతుండడం వల్ల దీనిని "ఆంధ్ర కల్పవృక్షం" అంటారు.

అమలాపురంలో తాటిచెట్లు
 సూర్యాస్తమ సమయంలో తాటి చెట్టుపై గీత కార్మికుడు

## లక్షణాలు

* నలుపు బూడిదరంగు కాండంతో శాఖారహితంగా పెరిగే పొడుగాటి వృక్షం.
* వింజామరాకార సరళ పత్రాలు.
* స్పాడిక్స్ పుష్పవిన్యాసంలో అమరి ఉన్న పుష్పాలు.
* ఇంచుమించు గుండ్రంగా ఉన్న పెద్ద టెంకలు గల ఫలాలు.
* ఒక తాటిపండులో మూడు టెంకలు ఉంటాయి.

## తాటి జాతులు

* *బొరాసస్ aethiopium* - ఆఫ్రికా తాటి (ఆఫ్రికా)
* *బొరాసస్ akeassii* - Ake Assi's తాటి (పడమర ఆఫ్రికా)
* *బొరాసస్ ఫ్లాబెల్లిఫర్* - ఆసియా తాటి (దక్షిణ, ఆగ్నేయ ఆసియా)
* *బొరాసస్ heineanus* - న్యూగినియా తాటి (న్యూగినియా)
* *బొరాసస్ madagascariensis* - మడగాస్కర్ తాటి (మడగాస్కర్)
* *బొరాసస్ sambiranensis* - Sambirano తాటి (మడగాస్కర్)

## ఉపయోగాలు

తాటి పండు
తాటిచెట్టు బాగా ఆర్థిక ప్రాముఖ్యత కలిగినది. పురాతన కాలం నుండి దీని వివిధభాగాలు భారతదేశం, కాంబోడియాలలో చాలా విధాలుగా ఉపయోగంలో ఉన్నాయి.

* తాటాకులు పాకలు వేసుకోవడానికి, చాపలు, బుట్టలు, సంచులు, విసనకర్రలు, టోపీలు, గొడుగులు తయారుచేసుకోవడానికి ఉపయోగపడతాయి. తాటాకులు కాగితం ఉపయోగానికి రాకమునుపు ముఖ్యమైన వ్రాత పరికరం.
* తాటిచెట్టు కలప గట్టిగా ఉండి ఇల్లు కట్టుకోవడంలో దూలాలుగా, స్తంభాలుగా ఉపయోగపడతాయి.
* తాటి మానును కాలువల మీద అడ్డంగా వేసి వంతెనగా ఉపయోగిస్తారు.
* తాటి మానును మధ్యలోవున్న కలపను తీసేసి గొట్టంలాగ చేసి దాన్నే నీళ్ళు పారే పైపు లాగ వుపయోగిస్తారు.
* తాటి బెల్లం కూడా తయారు చేస్తారు. ఇది ఆయుర్వేద వైద్య విధానంలో చాల ఉపయోగాలున్నాయి.
* తాటి పండ్లు, ముంజెలు, కంజి మంచి ఆహార పదార్ధాలు. తాటి కల్లు ఒకరకమైన మద్యం. తాటిపండ్ల నుండి తాండ్ర తయారుచేస్తారు.

తాటి కొమ్మలు ఆర్థికంగా ఉపయోగకరం. వీటిని ఉష్ణ ప్రాంతాలలో విస్తృతంగా సాగు చేస్తారు. తాటి కొమ్మలు 800 పైగా అవసరాలకు ఉపయోగపడుతు౦ది. అవి కంబోడియా, భారతదేశం యొక్క అతి ముఖ్యమైన చెట్లు. తాటాకులు పాకలు వేసుకోవడానికి, చాపలు, బుట్టలు, సంచులు, విసనకర్రలు, టోపీలు, గొడుగులు తయారుచేసుకోవడానికి ఉపయోగపడతాయి. తాటాకులు కాగితం ఉపయోగానికి రాకమునుపు ముఖ్యమైన వ్రాత పరికరం.
కంబోడియా లో, చెట్టు ఆంగ్కోర్ వాట్ చుట్టూ పెరుగుతున్న చూసిన ఒక జాతీయ వృక్షజాలం చిహ్నం / చిహ్నంగా ఉంటుంది.

## చిత్రమాలిక

* తాటి కల్లు
* తాటి పండ్లు.
* గుంటూరులో తాటి ముంజలు
* మట్టిగోడలున్న తాటాకుల పాక
* ఋషికొండ వద్ద సముద్రతీరాన పెరిగిన తాడి చెట్లు.
*
*
*

## మూలాలు

## బయటి లింకులు

*  Archived 2009-09-23 at the Wayback Machine
*
*
*
# గౌతమి (నటి)

| గౌతమి |
| --- |
|  |
| జననం | తాడిమల్ల గౌతమి  (1969-07-02) 1969 జులై 2 శ్రీకాకుళం, ఆంధ్రప్రదేశ్, భారతదేశం |
| పాఠశాల/కళాశాలలు | గాంధీ ఇన్‌స్టిట్యూట్ ఆఫ్ టెక్నాలజీ అండ్ మేనేజ్‌మెంట్ (గీతం) యూనివర్సిటీ, విశాఖపట్నం |
| వృత్తి | నటి, టీవీ హోస్ట్, కాస్ట్యూమ్ డిజైనర్, సామాజిక కార్యకర్త, రాజకీయవేత్త |
| క్రియాశీలక సంవత్సరాలు | 1987 – 1998 2015 – ప్రస్తుతం |
| రాజకీయ పార్టీ | ఏఐడీఎంకే (2024-2026) |
| Other political affiliations | భారతీయ జనతా పార్టీ 1997 - 2023 |
| భాగస్వామి | సందీప్ భాటియా (1998–1999) (విడాకులు) |
| Partner(s) | కమలహాసన్ (2004–2016) |
| పిల్లలు | సుబ్బులక్ష్మి (జ. 1999) |
| బంధువులు | సౌమ్య బొల్లాప్రగడ (మేనకోడలు) |

**తాడిమల్ల గౌతమి** (జననం 1969 జూలై 2) తెలుగు, తమిళ సినిమా నటి. ఈమె విశాఖపట్నంలో ఎలక్ట్రానిక్ ఇంజనీరింగ్ చదువుతుండగా సినిమాలలో నటించే అవకాశమొచ్చింది. ఈమె ఏసుక్రీస్తు జీవితగాథను చిత్రీకరించిన దయామయుడు సినిమాతో రంగప్రవేశం చేసింది. ఈమె *గురు శిష్యన్* సినిమాతో తమిళ సినిమా రంగములో ప్రవేశించినది. ఇందులో రజనీకాంత్ సరసన నటించినది.

గౌతమి, జెంటిల్మన్ సినిమాలో ప్రభుదేవాతో కలిసి డ్యాన్స్ చేసిన చికుబుకు రైలే పాట చాలా ప్రాచుర్యము పొందినది.

## వ్యక్తిగత జీవితం

గౌతమి ఆంధ్రప్రదేశ్‌లోని శ్రీకాకుళంలో టి. ఆర్. శేషగిరిరావు, వసుంధరా దేవి దంపతులకు జన్మించింది. ఆమె తండ్రి ఆంకాలజిస్ట్ కాగా తల్లి పాథాలజిస్ట్. గౌతమి బెంగుళూరులోని బిషప్ కాటన్ బాలికల పాఠశాలలో చదువుకుంది.

ఆమె 1998 జూన్ 4న చెన్నైలో సందీప్ భాటియా అనే వ్యాపారవేత్తను వివాహం చేసుకుంది. ఈ దంపతులకు సుబ్బులక్ష్మి అనే కుమార్తె 1999లో జన్మించింది. తర్వాత వారు 1999లో విడాకులు తీసుకున్నారు.

ఆ తరువాత 2004 నుండి 2016 వరకు నటుడు కమల్ హాసన్‌తో రిలేషన్‌షిప్‌లో ఉన్న గౌతమి అతనితో తన సంబంధాన్ని ముగించుకున్నట్లు తన బ్లాగ్‌ ద్వారా ప్రకటించింది. "నేను మిస్టర్ హాసన్ ఇకపై కలిసి లేమని ఈ రోజు చెప్పడం నాకు హృదయ విదారకంగా ఉంది. దాదాపు 13 సంవత్సరాల తరువాత, నా జీవితంలో నేను తీసుకున్న అత్యంత వినాశకరమైన నిర్ణయాలలో ఇది ఒకటి.." అని గౌతమి తన బ్లాగ్‌లో రాసుకుంది.

ఆమె 35 సంవత్సరాల వయస్సులో ఆమె రొమ్ము క్యాన్సర్‌తో బాధపడింది. ఆ తర్వాత కోలుకుంది.

## కొన్ని తెలుగు చిత్రాలు

* కృష్ణారామా (2023)
* అన్నీ మంచి శకునములే (2023)
* దయామయుడు (1987)
* శ్రీనివాస కల్యాణం
* పృథ్వీరాజ్ (1988)
* అగ్గి రాముడు
* అన్న
* విచిత్ర సోదరులు (1989)
* అన్న-తమ్ముడు (1990)
* జంటిల్ మేన్ (1993)
* ఖైదీ అన్నయ్య (1994)
* బొబ్బిలి రాయుడు (1994)
* డియర్ బ్రదర్
* క్రోధం (1990)
* రత్నగిరి అమ్మోరు (1999)
* స్కంద (2023)
* ఆ ఒక్కటీ అడక్కు (2024)
* 35 చిన్న కథ కాదు (2024)
* సింబా (2024)

## రాజకీయ జీవితం

గౌతమి 1997లో భారతీయ జనతా పార్టీలో చేరి పార్టీలో వివిధ హోదాల్లో పని చేసి 2023 అక్టోబర్ 23న బీజేపీ పార్టీకి రాజీనామా చేసింది. ఆమె 2024లో అన్నాడీఎంకే పార్టీ జనరల్ సెక్రటరీ, మాజీ సీఎం ఎడపడి కె. పలనిసామి ఆధ్వర్యంలో ఆల్ ఇండియా అన్నా ద్రవిడ మున్నేట్ర కళగం (ఏఐడీఎంకే) పార్టీలో చేరింది.

## బయటి లింకులు

* ఐ.ఎమ్.డి.బి.లో గౌతమి పేజీ.

## మూలాలు
# భారత జాతీయ చలనచిత్ర పురస్కారాలు - ఉత్తమ నృత్య దర్శకుడు

ఉత్తమ నృత్య దర్శకుడు విభాగంలో భారత జాతీయ చలనచిత్ర పురస్కారం (రజత కమలం) అందుకున్న వారి వివరాలు:

| సంవత్సరం
 | నృత్య దర్శకుడు (గ్రహీత)
 | పాట
 | సినిమా
 | భాష
 |
| --- | --- | --- | --- | --- |
| 2020
 |  |  | *నాట్యం* | తెలుగు
 |
| 2019
 | రాజు సుందరం
 | పాలపిట్ట
 | మహర్షి
 | తెలుగు
 |
| 2005
 | *ప్రభుదేవా* | మై ఐసా క్యూ హూఁ
 | లక్ష్య
 | హిందీ
 |
| 2004
 | ' |  |  |  |
| 2003
 | *సరోజ్ ఖాన్* | డోలా రే డోలా
 | దేవ్‌దాస్
 | హిందీ
 |
| 2002
 | ' |  |  |  |
| 2001
 | ' |  |  |  |
| 2000
 | క**ళా మాస్టర్** | జానపద నృత్యం
 | కొచు కొచు సంతోషంగళ్‌
 | మలయాళం
 |
| 1999
 | ' |  |  |  |
| 1998
 | ' |  |  |  |
| 1997
 | *ప్రభుదేవా* | స్ట్రాబెరి కన్నె
 | మిన్సార కనవు
 | తమిళం
 |
# గణేష్ ఆచార్య

| గణేష్ ఆచార్య |
| --- |
|  |
| జననం |  (1971-06-14) 1971 జూన్ 14 చెన్నై, తమిళనాడు, భారతదేశం |
| జాతీయత |  భారతీయుడు |
| వృత్తి | కొరియోగ్రాఫర్, దర్శకుడు, నటుడు |
| భాగస్వామి | విధి ఆచార్య |
| పిల్లలు | సౌందర్య ఆచార్య |
| తల్లిదండ్రులు | గోపి (తండ్రి) |
| పురస్కారాలు | కోరియోగ్రఫీ జాతీయ అవార్డు ఉత్తమ నృత్య దర్శకుడు |

**గణేష్ ఆచార్య,** భారతదేశానికి చెందిన సినిమా నృత్య దర్శకుడు, నటుడు, దర్శకుడు. ఆయన కొరియోగ్రాఫర్‌గా తన సినీ జీవితాన్ని ప్రారంభించి నటుడిగా, దర్శకుడిగా నటుడిగా, దర్శకుడిగా పని చేసి 65వ భారత జాతీయ చలనచిత్ర పురస్కారాల్లో ఉత్తమ నృత్య దర్శకుడిగా జాతీయ అవార్డు అందుకున్నాడు.

బాడీగార్డ్ (2011), సింగం (2011)తో సహా పలు చిత్రాలకు నృత్య దర్శకత్వం వహించాడు. అనేక సినిమాలు, మ్యూజిక్ వీడియోలలో నటించాడు. 2013లో ఏబీసీడీ: ఏ బాడీ కెన్ డ్యాన్స్‌లో తన సినీ రంగ ప్రవేశం చేశాడు. భాగ్ మిల్ఖా భాగ్(2013)లోని "హవాన్ కుండ్", టాయిలెట్: ఏక్ ప్రేమ్ కథ (2017)లోని "గోరీ తు లత్ మార్" పాటలకు ఉత్తమ నృత్యదర్శకునిగా జాతీయ చలనచిత్ర అవార్డును గెలుచుకున్నాడు. 61వ ఫిల్మ్‌ఫేర్ అవార్డ్స్‌లో, అతను బాజీరావ్ మస్తానీ (2015)లోని "మల్హారీ" పాటకు ఉత్తమ కొరియోగ్రాఫర్‌గా ఎంపికయ్యాడు.

రామ్ చరణ్, కియారా అద్వానీ జంటగా ఎస్.శంకర్ దర్శకత్వంలో 2025 జనవరి 10న వస్తున్న గేమ్ ఛేంజర్ చిత్రంలో హీరో ఇంట్రడక్షన్ సాంగ్ '*రా మచ్చా మచ్చా..*' కి ఆయన నృత్యరీతులు సమకూర్చాడు. భారతదేశంలోని వివిధ రకాల జానపద నృత్యరీతులను ఈ పాటలో పొందుపరిచారు.

## నటుడిగా

* *నైట్ డ్యాన్సర్స్: ది రీబూట్* (TBA)
* *దేహతి డిస్కో* (2022)
* *జీరో* (2018)
* *మౌసమ్ ఇక్రార్ కే దో పాల్ ప్యార్ కే* (2018)
* *ఆపరేషన్ మెకాంగ్* (చైనీస్ మూవీ, 2016)
* *వెల్కమ్ బ్యాక్* (2015)
* *హే బ్రో* (2015)
* *ఎబిసిడి: ఏదైనా బాడీ కెన్ డాన్స్* (2013)
* *రౌతిరామ్* (2012)
* *తృష్ణ* (2011)
* *రావణ్* (2010)
* *విఘ్నహర్త శ్రీ సిద్ధివినాయక్* (2009)
* *మనీ హై తో హనీ హై* (2008)
* *జల్వా - ఫన్ ఇన్ లవ్* (2005)
* *వయసు పసంగ* (2004)
* *కోయ్ హై* (2003)
* *రోడ్* (2002)
* *కంపెనీ* (2002)
* *ఎన్ సఖియే* (2000)
* *హ్యాండ్స్ అప్!* (2000)
* *ఘటక్: లెథల్* (1996)
* *జైసీ కర్ణి వైసీ భర్నీ* (1989)
* *రోటీ కి కీమత్* (1990)

## దర్శకుడిగా

* స్వామి (2007)
* మనీ హై తో హనీ హై (2008)
* ఏంజెల్ (2011)
* భికారి (2017)

## మూలాలు
# భారత జాతీయ చలనచిత్ర పురస్కారాలు - ఉత్తమ సంగీత దర్శకుడు

జాతీయ ఉత్తమ సంగీత దర్శకత్వ పురస్కారం (రజత కమలం) పొందినవారి వివరాలు:

| సంవత్సరం
 | సంగీత దర్శకుడు (గ్రహీత)
 | సినిమా
 | భాష
 |
| --- | --- | --- | --- |
| 2020
 | ఎస్. తమన్
 | అల వైకుంఠపురంలో
 | తెలుగు
 |
| 2005
 | విద్యాసాగర్ | స్వరాభిషేకం
 | తెలుగు
 |
| 2004
 | శంకర్-ఎహ్సాన్-లాయ్ | కల్‌ హో నా హో
 | హిందీ
 |
| 2003
 | ఏ.ఆర్.రెహమాన్ | కన్నత్తిల్ ముద్దుమిట్టాల్
 | తమిళం
 |
| 2002
 | ఏ.ఆర్.రెహమాన్ | లగాన్
 | హిందీ / ఇంగ్లీష్
 |
| 2001
 | అను మాలిక్ | రెఫ్యూజీ
 | హిందీ
 |
| 2000
 | ఇస్మాయిల్ దర్బార్ | హమ్ దిల్ దే చుకే సనమ్
 | హిందీ
 |
| 1999
 | విశాల్ భరద్వాజ్ | గాడ్ మదర్
 | హిందీ
 |
| 1998
 | ఎం. ఎం. కీరవాణి  | అన్నమయ్య
 | తెలుగు
 |
| 1997
 | ఏ.ఆర్.రెహమాన్ | మిన్సార కనవు
 | తమిళం
 |
| 1996
 | హంసలేఖ | సంగీత సాగర గానయోగి పంచాక్షర గవై
 | కన్నడం
 |
| 1995
 | 1.రవి(బోంబే) 2.జాన్సన్ | సుకృతం & పరిణయం సుకృతం *(నేపథ్యం)* | మలయాళం మలయాళం
 |
| 1994
 | జాన్సన్ | పొంతన్ మదా
 | మలయాళం
 |
| 1993
 | ఏ.ఆర్.రెహమాన్ | రోజా
 | తమిళం
 |
| 1992
 | రజత్ డోలకియ | దారవి
 | హిందీ
 |
| 1991
 | హృదయనాద్ మంగేష్కర్ | లేఖిన్
 | హిందీ
 |
| 1990
 | షేర్ చౌదరి | వొసోబిపో
 | కర్బి
 |
| 1989
 | ఇళయరాజా | రుద్రవీణ
 | తెలుగు
 |
| 1988
 | వనరాజ్ భాటియా | తమస్
 | హిందీ
 |
| 1987
 | మంగళంపల్లి బాలమురళీకృష్ణ | మాధవాచార్య
 | కన్నడం
 |
| 1986
 | ఇళయరాజా | సింధు భైరవి
 | తమిళం
 |
| 1985
 | జయదేవ్ | అన్‌కహీ
 | హిందీ
 |
| 1984
 | ఇళయరాజ | సాగర సంగమం
 | తెలుగు
 |
| 1983
 | రమేష్ నాయుడు | మేఘ సందేశం
 | తెలుగు
 |
| 1982
 | ఖయ్యాం | ఉమ్రావ్ జాన్
 | హిందీ
 |
| 1981
 | సత్యజిత్ రే | హిరక్ రాజర్ దేశే
 | బెంగాళీ
 |
| 1980
 | కే.వి.మహదేవన్ | శంకరాభరణం
 | తెలుగు
 |
| 1979
 | జయదేవ్ | గమన్
 | హిందీ
 |
| 1978
 | బీ.వీ.కరంత్ | ఘతా శ్రద్ధ
 | కన్నడ
 |
| 1977
 | బీ.వీ.కరంత్ | రిష్య శృంగ
 | కన్నడ
 |
| 1976
 | భూపేన్ హజారికా | ఛమేలీ మేమ్‌సాబ్
 | అస్సామీ
 |
| 1975
 | ఆనంద్ శంకర్ | కోరస్
 | హిందీ
 |
| 1974
 | ఎస్.డి.బర్మన్ | జిందగీ జిందగీ
 | హిందీ
 |
| 1973
 | సత్యజిత్ రే | ఆసానీ సంకేత్
 | బెంగాలీ
 |
| 1972
 | జయ్‌దేవ్ | రేష్మ ఔర్ షెరా
 | హిందీ
 |
| 1971
 | మదన్ మోహన్ | దస్తక్
 | హిందీ
 |
| 1970
 | ఎస్.మహిందర్ | నానక్ నామ్ జహా హై
 | పంజాబీ
 |
| 1969
 | కళ్యాణ్‌జీ-ఆనంద్‌జీ | సరస్వతీ చంద్ర
 | హిందీ
 |
| 1968
 | కే.వి.మహదేవన్ | కందన్ కరునై
 | తమిళం
 |

## ఇవి చూడండి
# రీమా దాస్

| రీమా దాస్ |
| --- |
|  |
| జననం | 1982 (age 43–44) కలర్డియా, ఛాయ్‌గావ్, అస్సాం |
| జాతీయత |  |
| పాఠశాల/కళాశాలలు | కాటన్ విశ్వవిద్యాలయం పూణే విశ్వవిద్యాలయం |
| వృత్తి | సినిమా దర్శకురాలు, నిర్మాత |
| Notable work | *విలేజ్ రాక్‌స్టార్స్‌* *బుల్బుల్ కెన్ సింగ్* |

**రిమా దాస్** అస్సాం రాష్ట్రానికి చెందిన సినిమా దర్శకురాలు, నిర్మాత, ఎడిటర్. 2017లో వచ్చిన *విలేజ్ రాక్‌స్టార్స్‌* సినిమా ద్వారా ప్రసిద్ధి పొందింది. ఈ సినిమా అనేక జాతీయ, అంతర్జాతీయ అవార్డులను గెలుచుకుంది. ఉత్తమ విదేశీ భాషా సినిమాల విభాగంలో 90వ అకాడమీ అవార్డులకు భారతదేశం నుండి అధికారిక ప్రవేశాన్ని పొందింది. భారతదేశంలోని 28 ఇతర సినిమాల ఎంట్రీల నుండి ఎంపిక చేయబడిన ఈ సినిమా ఆస్కార్ కోసం సమర్పించబడిన మొదటి అస్సామీ సినిమా. ఈ సినిమా ఉత్తమ చిత్రం, ఉత్తమ ఎడిటర్‌ విభాగాల్లో జాతీయ చలనచిత్ర పురస్కారాలను గెలుచుకుంది.

2018లో, జిక్యూ ఇండియా 2018లో అత్యంత ప్రభావవంతమైన 50 మంది యువ భారతీయులలో దాస్‌ను ఒకరిగా పేర్కొనబడింది. టొరంటో ఇంటర్నేషనల్ ఫిల్మ్ ఫెస్టివల్ బ్రాండ్ అంబాసిడర్‌గా ఉంది. బెర్లిన్ ఇంటర్నేషనల్ ఫిల్మ్ ఫెస్టివల్ జనరేషన్ 14ప్లస్, ముంబై ఇంటర్నేషనల్ ఫిల్మ్ ఫెస్టివల్, టాలిన్ బ్లాక్ నైట్స్ ఫిల్మ్ ఫెస్టివల్, జ్లిన్ ఫిల్మ్ ఫెస్టివల్ ఫర్ చిల్డ్రన్ యూత్ వంటి వాటిల్లో జ్యూరీ సభ్యురాలిగా ఉంది.

2018 ఫిబ్రవరిలో శ్రీమంత శంకరదేవ ఇంటర్నేషనల్ ఆడిటోరియంలో జరిగిన కృష్ణకాంత హ్యాండికీ స్టేట్ ఓపెన్ యూనివర్సిటీ 3వ స్నాతకోత్సవంలో రిమా దాస్‌కు డాక్టరేట్ పట్టా ప్రదానం చేయబడింది.

## జననం

దాస్ 1982లో అస్సాంలోని ఛాయ్‌గావ్ సమీపంలోని కలర్డియా గ్రామంలో జన్మించింది. దాస్ తండ్రి ఉపాధ్యాయుడు. పూణే యూనివర్సిటీలో సోషియాలజీలో మాస్టర్స్ తర్వాత నేషనల్ ఎలిజిబిలిటీ టెస్ట్ (ఎట్) లో ఉత్తీర్ణత సాధించింది. నటి కావాలనే కోరికతో 2003లో ముంబైకి వెళ్ళింది. పృథ్వీ థియేటర్‌లో ప్రదర్శించబడిన ప్రేమ్‌చంద్ *రాసిన గోదాన్* నాటికతోపాటు ఇతర నాటకాలలో నటించింది.

## సినిమాలు

* *ప్రాత* (లఘు చిత్రం)
* *మ్యాన్ విత్ బైనాక్యులర్‌: అంతర్దృష్టి* (2016)
* *విలేజ్ రాక్‌స్టార్స్* (2017)
* *బుల్బుల్ కెన్ సింగ్* (2018)
* *ఫర్ ఈచ్ అదర్* ('నైబర్స్' సంకలనంలో భాగం, 2019)
* *సన్‌షైన్ డ్రీమర్స్* (2019)
* *తోరాస్ హస్బండ్* (2022)

## అవార్డులు

జాతీయ చలనచిత్ర అవార్డులు

| సంవత్సరం
 | సినిమా
 | విభాగం
 | ఫలితం
 | మూలాలు
 |
| --- | --- | --- | --- | --- |
| 2018
 | *విలేజ్ రాక్‌స్టార్స్* | • ఉత్తమ చలనచిత్రానికి జాతీయ చలనచిత్ర అవార్డు • దర్శకురాలు
 | విజేత
 |  |
| 2018
 | *విలేజ్ రాక్‌స్టార్స్* | ఉత్తమ ఎడిటింగ్ జాతీయ చలనచిత్ర అవార్డు
 | విజేత
 |  |
| 2019
 | *బుల్బుల్ పాడగలడు* | • అస్సామీలో ఉత్తమ చలనచిత్రంగా జాతీయ చలనచిత్ర అవార్డు • దర్శకురాలు
 | విజేత
 |  |

## మూలాలు

## బయటి లింకులు

* ఇంటర్నెట్ మూవీ డేటాబేసు లో రీమా దాస్ పేజీ
# భారత జాతీయ చలనచిత్ర పురస్కారాలు - ఉత్తమ నేపథ్య గాయకుడు

జాతీయ ఉత్తమ సినిమా నేపథ్య గాయకుడు పురస్కారం (రజత కమలం) పొందినవారి వివరాలు:

| సంవత్సరము
 | గాయకుడు (గ్రహీత)
 | పాట
 | సినిమా
 | భాష
 |
| --- | --- | --- | --- | --- |
| 2020
 | రాహుల్‌ దేశ్‌పాండే
 |  | మీ వసంతరావు
 | మరాఠీ
 |
| 2005
 | ఉదిత్ నారాయణ్ | యే తారా వో తారా
 | స్వదేశ్
 | హిందీ
 |
| 2004
 | సోనూ నిగమ్ | కల్ హో నా హో
 | కల్ హో నా హో
 | హిందీ
 |
| 2003
 | ఉదిత్ నారాయణ్ | చోటే చోటే సప్నే
 | జిందగీ ఖూబ్సూరత్ హై
 | హిందీ
 |
| 2002
 | ఉదిత్ నారాయణ్ | మిత్వా
 | లగాన్
 | హిందీ
 |
| 2001
 | శంకర్ మహదేవన్ | ఎన్నా సొల్లా పోగిరాయ్
 | కండుకొండేన్ కండుకొండేన్
 | తమిళం
 |
| 2000
 | ఎమ్.జీ.శ్రీకుమార్ | చంతు పొత్తుమ్
 | వసంతియుమ్ లక్ష్మియుమ్ పిన్నే న్యానుమ్
 | మళయాలం
 |
| 1999
 | సంజీవ్ అభ్యంకర్ | సునో రే భైలా
 | గాడ్ మదర్
 | హిందీ
 |
| 1998
 | హరిహరన్ | మేరే దుష్మన్ మేరే భాయి
 | బోర్డర్
 | హిందీ
 |
| 1997
 | ఎస్.పీ.బాలసుబ్రహ్మణ్యం | తంగ తామరై
 | మిన్సార కనవు
 | తమిళం
 |
| 1996
 | ఎస్.పీ.బాలసుబ్రహ్మణ్యం | ఉమందు గుమందు గాన గర్ జే బదరా
 | సంగీత సాగర గానయోగి పంచాక్షర గవాయి
 | కన్నడం
 |
| 1995
 | ఉన్నికృష్ణన్ | ఎన్నవలే
 | కాదలన్
 | తమిళం
 |
| 1994
 | యేసుదాస్ | అన్ని పాటలు
 | సోపానం
 | మళయాలం
 |
| 1993
 | రాజ్ కుమార్ | నాదమయ యే లోకవెల్లా
 | జీవన చైత్ర
 | కన్నడం
 |
| 1992
 | యేసుదాస్ | రామ కథ గానాలయమ్
 | భారతం
 | మళయాలం
 |
| 1991
 | ఎమ్.జీ.శ్రీకుమార్ | నాదరూపిణి శంకరి పాహిమాం
 | హిజ్ హైనెస్ అబ్దుల్లా
 | మళయాలం
 |
| 1990
 | అజయ్ చక్రబర్తి | -
 | ఛాందనీర్
 | బెంగాలీ
 |
| 1989
 | ఎస్.పీ.బాలసుబ్రహ్మణ్యం | చెప్పాలని ఉంది
 | రుద్రవీణ
 | తెలుగు
 |
| 1988
 | యేసుదాస్ | ఉన్నికలే ఒరు కథ పరయామ్
 | ఉన్నికలే ఒరు కథ పరయామ్
 | మళయాలం
 |
| 1987
 | హేమంత్ కుమార్ | -
 | లలన్ ఫకీర్
 | బెంగాలీ
 |
| 1986
 | పీ.జయచంద్రన్ | శివశంకర సర్వ శరణ్య విభో
 | శ్రీ నారాయణ గురు
 | మళయాలం
 |
| 1985
 | భీమ్ సేన్ జోషీ | తుమక్ తుమక్
 | అన్ కహీ
 | హిందీ
 |
| 1984
 | ఎస్.పీ.బాలసుబ్రహ్మణ్యం | -
 | సాగర సంగమం
 | తెలుగు
 |
| 1983
 | యేసుదాస్ | ఆకాశ దేశాన
 | మేఘ సందేశం
 | తెలుగు
 |
| 1982
 | ఎస్.పీ.బాలసుబ్రహ్మణ్యం | తెరే మెరే భీచ్ మే
 | ఏక్ దూజే కేలియే
 | హిందీ
 |
| 1981
 | అనుప్ ఘోషల్ | మోరా దుజోనాయ్ రాజార్ జమాయ్
 | హిరక్ రాజర్ దేశే
 | బెంగాలీ
 |
| 1980
 | ఎస్.పీ.బాలసుబ్రహ్మణ్యం | ఓంకార నాదాను
 | శంకరాభరణం
 | తెలుగు
 |
| 1979
 | శిమోగ సుబ్బన్నా | కాడు కుదురె ఓడి బందిత్తా
 | కాదు కుద్రే
 | కన్నడం
 |
| 1978
 | మహమ్మద్ రఫీ | క్యా హువా తేరా వాదా
 | హమ్ కిసీ సే కమ్ నహీ
 | హిందీ
 |
| 1977
 | యేసుదాస్ | గోరీ తేరా గాఁవ్
 | చిట్ చోర్
 | హిందీ
 |
| 1976
 | మంగళంపల్లి బాలమురళీకృష్ణ | హిమాద్రి సుతె పాహిమాం
 | హంసగీతె
 | కన్నడం
 |
| 1975
 | ముకేష్ | కహీ బార్ యో భీ దేఖా హై
 | రజనీగంధా
 | హిందీ
 |
| 1974
 | యేసుదాస్ | పద్మతీర్థమే ఉనరూ
 | గాయత్రి
 | మళయాలం
 |
| 1973
 | యేసుదాస్ | మనుష్యన్ మాతంగళే
 | అచనుమ్ బప్పాయుమ్
 | మళయాలం
 |
| 1972
 | హేమంత కుమార్ | సింహ ప్రిస్తే భర్ కొరియే
 | నిమంత్రణ్
 | బెంగాలీ
 |
| 1971
 | మన్నాడే | జా ఖుషీ ఒరా బోలే
 | నిశీ పద్మ
 | బెంగాలీ
 |
| 1970
 | ఎస్.డి.బర్మన్ | సఫల్ హోగీ తేరీ ఆరాధనా
 | ఆరాధనా
 | హిందీ
 |
| 1969
 | మన్నాడే | జనక్ జనక్ తోరే బాజీ పాయలియా
 | మేరే హుజూర్
 | హిందీ
 |
| 1968
 | మహేంద్ర కపూర్ | మేరే దేశ్ కీ దర్తీ
 | ఉప్ కార్
 | హిందీ
 |

## ఇవి చూడండి
# భనితా దాస్

| భనితా దాస్ |
| --- |
| జననం | చాయ్‌గావ్, అస్సాం |
| జాతీయత | భారతీయురాలు |
| వృత్తి | నటి |
| ప్రసిద్ధి | విలేజ్ రాక్‌స్టార్స్ |
| పురస్కారాలు | ఉత్తమ బాలనటిగా జాతీయ చలనచిత్ర పురస్కారం |

**భనితా దాస్** అస్సామీ భాషా చిత్రాలలో పనిచేసే భారతీయ నటి. నాలుగు జాతీయ చలనచిత్ర పురస్కారాలతో సహా అనేక అవార్డులను గెలుచుకుంది. 2017 డ్రామా విలేజ్ రాక్‌స్టార్స్ లో ధును పాత్రకు ఆమె బాగా ప్రసిద్ధి చెందింది. ఈ చిత్రం 91వ అకాడమీ అవార్డులకు భారతదేశం అధికారిక ప్రవేశంగా కూడా ఎంపిక చేయబడింది. భనితా ఉత్తమ బాలనటిగా జాతీయ చలనచిత్ర అవార్డు గ్రహీత.

## వ్యక్తిగత జీవితం

భనితా దాస్ అస్సాం చాయ్‌గావ్ లో జన్మించింది. జీవనోపాధి కోసం వ్యవసాయం చేసే వితంతువు తల్లితో ఆమె కలిసి నివసిస్తుంది. ఆమెకు డిగ్రీ చదువుతున్న అక్క మల్లికా దాస్ ఉంది. విలేజ్ రాక్‌స్టార్స్విలేజ్ రాక్‌స్టార్స్ దర్శకురాలు రీమా దాస్ సహాయపడడంతో ఆమెకు సినిమా అవకాశం లభించింది.

## విలేజ్ రాక్‌స్టార్స్

భనితా దాస్ ను ప్రధాన పాత్ర పోషించడానికి రీమా దాస్ అవకాశం ఇచ్చింది. ఈ చిత్రంలో ఆమె తన గ్రామంలో ఎలక్ట్రిక్ గిటార్ కోసం వెతుకుతున్న ధును అనే పదేళ్ల అమ్మాయిగా నటించింది, తద్వారా ఆమె స్నేహితులతో కలిసి తన సొంత రాక్ బ్యాండ్ ను ప్రారంభించవచ్చు. ఆమె దాని సీక్వెల్ *విలేజ్ రాక్‌స్టార్స్ 2*లోనూ నటించింది, ఇది 2024 అక్టోబరు 4న 29వ బుసాన్ ఇంటర్నేషనల్ ఫిల్మ్ ఫెస్టివల్లో ప్రదర్శించబడి, కిమ్ జిసోక్ విభాగంలో పోటీ పడింది.

## అవార్డులు

| సంవత్సరం
 | సినిమా
 | పురస్కారం
 | క్యాటగిరీ
 | ఫలితం
 | మూలం
 |
| --- | --- | --- | --- | --- | --- |
| 2018
 | *విలేజ్ రాక్‌స్టార్స్* | 65వ భారత జాతీయ చలనచిత్ర పురస్కారాలు
 | బెస్ట్ చైల్డ్ ఆర్టిస్ట్
 | విజేత
 |  |

## మూలాలు